7. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ2β/778 της 14/20 Μαρτ. 1974 (ΦΕΚ Β΄ 339) Περί συστάσεως Υπηρεσίας Αιμοδοσίας παρά τη Γενική Διευθύνσει Υγιεινής του Υπουργείου Κοινωνικών Υπηρεσιών. Έχοντες υπ’ όψει: 1.Τας διατάξεις: α)του Ν.Δ. 1016/71 (Α΄/211) «περί αναδιοργανώσεως των Υπηρεσιών των Υπουργείων», β)του Ν.Δ. 30/73 (Α΄/133) «περί παρατάσεως της ισχύος του Ν.Δ. 1016/71 «περί αναδιοργανώσεως των Υπηρεσιών των Υπουργείων», γ)του Ν.Δ. 175/73 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/74 (ΦΕΚ 2/74 τ.Α΄) «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 2.Την υπ’ αριθ. 1333/19.1.74 (Β΄/51) απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ», αποφασίζομεν: 1.Συνιστάται Υπηρεσία Αιμοδοσίας, υπαγομένη απ’ ευθείας εις τον Γενικόν Διευθυντήν Υγιεινής του Υπουργείου Κοιν. Υπηρεσιών, εις την οποίαν ανήκουν αι ακόλουθοι αρμοδιότητες: α)Η εξασφάλισις και μέριμνα δια την συντήρησιν και διάθεσιν αίματος και παραγώγων αυτού δια τας ανάγκας του πληθυσμού της Χώρας. β)Η ίδρυσις και οργάνωσις της λειτουργίας κέντρων αιμοδοσίας είτε κρατικών είτε παρά ιδρύμασι του Ν.Δ. 2592/1953. γ)Η μέριμνα δια τον επιστημονικόν έλεγχον πάντων των υπό των εθελοντικών οργανώσεων και νοσηλευτικών ιδρυμάτων ή νομικών προσώπων δημοσίου δικαίου λειτουργούντων Κέντρων Αιμοδοσίας, πλην της αρμοδιότητος του Υπουργείου Εθνικής Αμύνης. δ)Η ίδρυσις και οργάνωσις της λειτουργίας σταθμών αιμοδοσίας. Ο επιστημονικός έλεγχος πάντων των υπό των εθελοντικών οργανώσεων και νοσηλευτικών ιδρυμάτων ή νομικών προσώπων ιδιωτικού δικαίου λειτουργούντων σταθμών αιμοδοσίας, πλην των της αρμοδιότητος του Υπουργείου Εθνικής Αμύνης. 2.Καταργείται το παρά τη Διευθύνσει Ιατρικής Αντιλήψεως της Γενικής Διευθύνσεως Υγιεινής του Υπουργείου Κοινωνικών Υπηρεσιών Τμήμα (Γ3ε) Αιμοδοσίας. Περί επιδόματος επικινδύνου εργασίας, παρεχομένου εις το προσωπικόν των Κέντρων και Σταθμών Αιμοδοσίας, Βλ. Ν.Δ. 133/1974 (κατωτ. σελ. 158,23). 